Jack Sara, johdat Jerusalemin evankelista Allianssiseurakuntaa.
Olette One Way Mission -järjestön kumppani palestiinalaistyössä.
Tiimimme ovat vierailleet luonanne palestiinalaisalueilla.
Tiimiläiset ovat nähneet vaikeat olosuhteet, -
joita palestiinalaiskristityt joutuvat kohtaamaan.
Millaisena itse näet tilanteen?
Tilanteen kurjuutta eivät pysty sanat kuvailemaan.
Tilanne on jatkunut vaikeana jo useiden vuosien ajan -
Länsirannalla ja Gazassa.
Köyhyys ja työttömyys kasvavat.
Palestiinalaisten työttömyysaste on noussut jopa 60 prosenttiin.
Ihmisillä ei ole töitä. He eivät saa edes perustoimeentuloa.
Sen lisäksi sosiaalipalvelut ovat olemattomat.
Ei ole olemassa turvajärjestelmää, josta ihmiset saisivat lääkkeitä -
ja välttämättömiä palveluita.
Terveys- ja sosiaalijärjestelmä on rappeutunut -
palestiinalaisten ahdingon vuoksi.
Länsirannalla asuu monia kristittyjä.
He elävät samassa ahdingossa kuin kaikki muutkin palestiinalaiset.
Kristityt ovat pieni vähemmistö. Heitä on väestöstä 1,7 prosenttia.
On olemassa useita kristittyjä evankelikaalisia ryhmiä, -
jotka pyrkivät julistamaan evankeliumia palestiinalaisille.
Nämä ryhmät tarvitsevat työssään kansainvälistä apua ja tukea, -
jotta kärsivää kansaa pystytään auttamaan.
Palestiinalaiskristityt kohtaavat ongelmia päivittäin.
Elätte jatkuvasti muslimien, juutalaisten -
ja jopa muiden kristittyjen puristuksessa ja ylenkatseen alla.
Miltä sinusta tuntuu palestiinalaispastorina?
Ei ole aina helppoa elää vähemmistönä enemmistön keskellä.
Meitä tai elintapojamme ei aina ymmärretä.
Jotkut loukkaantuvat tai pitävät meitä outoina, -
koska uskomme, että ainoa pelastus löytyy Jeesuksesta.
Palestiinalaisista noin 98 prosenttia on muslimeja.
Kristittyjä on alle 2 prosenttia.
Kristityistä ehkä noin 5000 on tunnustuksellisia evankelikaalisia.
Kyseessä on hyvin pieni Länsirannalla elävä vähemmistö.
Silti haluamme tehdä isoja asioita Jumalalle.
Juutalaisten ja muslimien välille on syntynyt väkivallan kierre.
Se on vahvasti uskonnollinen sota.
Haluamme olla kummallekin kansalle todistuksena -
Jumalan rakkaudesta ja sovitustyöstä.
Vain Jeesus voi tuoda rauhan.
Julistamme sitä kaikkialla televisiossa ja radiossa.
Vain Jeesus saa aikaan todellisen rauhan -
muslimien, kristittyjen ja juutalaisten välille.
Mutta emme pysty siihen yksin.
Toivomme, että maailmanlaajuinen seurakunta ojentaa auttavan käden.
Tunnemme olevamme erossa muusta kristusruumiista.
Syynä on politiikka. Moni kristitty suhtautuu puolueellisesti
Monet haluavat tukea, rakastaa ja siunata Israelia, -
mutta samalla he unohtavat palestiinalaisalueen kristityt, -
jotka rakastavat Herraa ja julistavat rauhan evankeliumia.
Kamppailemme eristäytymisen ja yksinäisyyden tunteen kanssa.
Joskus meidät valtaa epätoivo.
Mietimme, miksi olemme yksin ja miksei kukaan auta meitä.
Monet pastorit, johtajat ja evankelikaaliset -
miettivät jopa maastamuuttoa, koska olosuhteet ovat niin vaikeat.
Kansainvälisen kristikansan tulisi tukea palestiinalaiskristittyjä.
Muuten palestiinalaiskristityillä ei ole tulevaisuutta maassa.
On tilastollinen tosiasia, että kristittyjen määrä vähenee.
Se ei johdu kääntymisestä muihin uskontoihin eikä kuolleisuudesta.
Määrän väheneminen johtuu maastamuutosta.
Kristityt väsyvät vaikeisiin olosuhteisiin ja muuttavat pois.
On tärkeää, että Suomen ja länsimaiden seurakunnat -
osoittavat rakkautta ja tukea palestiinalaisille.
Tärkein asia on rukous.
Alueella on käynnissä hengellinen taistelu.
Alueella on vuosisatojen ajan tapettu ja vuodatettu verta.
Tuntuu, että Saatanalla on vahvat linnakkeet alueella.
Alueella käydään hengellistä sotaa.
Me olemme sen keskellä. Taistelemme Jumalan avulla, -
jotta monet tulevat tuntemaan Jeesuksen.
Se saa meidät toimimaan ja julistamaan evankeliumia.
Pyrimme kokonaisvaltaisuuteen. Autamme hädänalaisia.
Teemme nais- ja lapsityötä.
Pyrimme tavoittamaan kaikki sanoin ja teoin.
Jack Sara, minulla on yksi henkilökohtainen kysymys.
Miten pystyt säilyttämään anteeksiantavan mielen, -
kun kohtaat vaikeita tilanteita päivittäin?
Voimat, jotka vastustavat Jumalan rakkautta ja anteeksiantoa, -
ovat joskus liikaa sydämelle tai minunkaltaiselle ihmiselle, -
jolla on inhimillisiä heikkouksia.
Minulla on henkilökohtainen kokemus ajalta, -
ennen kuin otin vastaan Jeesuksen pelastajanani.
Olin mukana Israelin ja Palestiinan välisessä kiistassa, -
koska kannoin mukanani tuskaa ja vihaa.
Tunsin tuskaa ja vihaa sen vuoksi, mitä Israel teki kansalleni.
Israelilaiset tappoivat monia ystäviäni.
Israelilaiset tulittivat ystäviäni täysin ilman syytä.
Minutkin on viety pari kertaa poliisiasemalle.
Siellä minut pahoinpideltiin, vaikka en ollut tehnyt mitään.
Se synnytti minussa vihaa, anteeksiantoa ja raivoa.
Ilman Jumalan apua niistä on vaikea selviytyä siinä tilanteessa.
Tunne-elämän eheytyminen alkoi, kun tulin uskoon.
Kohtasin erään vihollisjoukkoon kuuluvan.
Hän oli messiaaninen juutalainen, Jeesukseen uskova.
Kun keskustelin hänen kanssaan ensimmäisen kerran, -
käsitin Jumalan rakkauden, joka tuli ilmi hänen kauttaan.
Tunsin, miten rakkaus kosketti sydäntäni syvältä.
Aloin katua suhtautumistani Israelia ja juutalaisia kohtaan.
Eheytymisprosessi kesti jonkin aikaa.
Jumalan avulla pystyin rakastamaan israelilaisia uskonveljiäni.
Käsitin, että hekin ovat yhtä lailla ihmisiä kuin me.
Heilläkin on vastassa pahat voimat, -
joka tekee heistä rakkaudettomia.
He ottivat maamme ja talomme. He veivät kummankin isoisäni talon.
Historia on johtanut vihanpitoon ja katkeruuteen.
Jumala alkoi tehdä työtä sydämessäni 1992.
Aloin rakastaa israelilaisia uskonveljiäni.
Sain sydämelleni opettaa rakkaudesta myös muille.
Se ei ole helppoa.
Aina kun kuljen tarkastuspisteen läpi, minua kirotaan.
Israelilaiset sotilaat saattavat estää pääsyn työpaikalle tai kotiin
Se vaikuttaa elämään joka päivä.
Voin sanoa, että tunnen nyt enemmän myötätuntoa ja rakkautta.
Sen saa aikaan yksinomaan Jumalan Henki minussa.
Monet sotilaat hämmästyvät nähdessään reaktioni.
He saattavat pahoitella tilannetta.
He sanovat, että heidän täytyy noudattaa turvamääräyksiä.
Se auttaa minua ymmärtämään koko tilannetta.
Kiitän Jumalaa siitä, mitä Hän on tehnyt minussa.
Olen yhä vain ihminen kaikkine heikkouksineni, mutta Jumala auttaa
Opetan kansaani rakastamaan vihollisia.
Vihollisen ei aina tarvitse olla juutalainen tai muslimi.
Joskus vihollinen toimii keskuudessamme.
Ellemme rakasta vihamiehiä naapurustossa ja perheissä, -
miten voimme rakastaa kaukana olevia?
Jumala on parantanut sydämeni vihasta ja tuskasta.
Hän on rakastanut minua, jotta voin rakastaa muita.
Minussa on yhä vikoja, mutta jos kadun, Jumala antaa anteeksi.
Jack, kiitos, että jaoit ajatuksiasi kanssamme.
Jumalan siunausta sinulle ja työhösi.
Suomennos: Marianne Tenetz